**Csongrád Város Polgármesterétől**

Száma: REF/ 62-1/2023.

Témafelelős: Tóth Irén

**ELŐTERJESZTÉS**

**Csongrád Városi Önkormányzat Képviselő-testületének**

 **2023. június 22 - ei ülésére**

**Tárgy:** Hozzájárulás az 1. sz. vegyes fogorvosi körzet 110-2/2022 Feladat – ellátási szerződés módosításához.

**Tisztelt Képviselő-testület!**

Csongrád Városi Önkormányzata Képviselő-testülete 2022. október 27-én megtartott ülésén a 187/2022. (X.27.) önkormányzati határozat meghozatalával hozzájárult az I sz. fogorvosi körzet praxisjogának átruházásához 2023.02.01. napjával Dr. Gyulai Balázs Barnabás fogorvos részére. Az I sz. fogorvosi körzet feladat ellátásának végrehajtása érdekében feladat – ellátási szerződés készült. A feladat – ellátási szerződést a képviselő – testület jóváhagyása után és felhatalmazása alapján a Polgármester aláírta az új működtetővel, a Medenta Kft. ügyvezetőjével, és Dr. Gyulai Balázs személyes közreműködő fogorvossal, 110-2/2022 iktatószámmal. A feladat-ellátási szerződés az előterjesztés mellékleteként csatolásra került.

A feladat- ellátási szerződés jóváhagyás céljából 2022. november 04.-én beküldésre került az Országos Kórházi Főigazgatóság Alapellátásfejlesztési Főigazgatóság (továbbiakban OKFŐ) részére.

Az OKFŐ. a praxis engedélyre vonatkozó határozatot OKFŐ/66384-3/2022. iktatószámon 2022. december 02-án kiadta Dr Gyulai Balázs Barnabás fogorvos részére. A praxisengedély Csongrád Város 1.sz. vegyes fogorvosi körzetre vonatkozik területi ellátási kötelezettséggel. A körzetbe tartozó település Felgyő. A Csongrád – Csanád Megyei Kormányhivatal Szentesi Járási Hivatal Népegészségügyi Osztálya a feladat ellátásához szükséges működési engedélyt kiadta. A Nemzeti Egészségbiztosítási Alapkezelővel a finanszírozási szerződés megkötésre került. Az 1. sz. vegyes fogorvosi körzet Dr. Gyulai Balázs fogorvos feladatellátásával a betegek megelégedésére zavartalanul és folyamatosan működik.

Csongrád – Csanád Megyei Kormányhivatal Szentesi Járási Hivatal Népegészségügyi Osztálya jelzéssel élt és egyben kezdeményezte a 110-2/2022. iktatószámú feladat – ellátási szerződés módosítását, melyben adminisztrációs hiba szerepel. A 96/2003. (VII. 15.) Korm. rendelet az egészségügyi szolgáltatás gyakorlásának általános feltételeiről, valamint a működési engedélyezési eljárásról 12 A § 2 bekezdésnek való megfelelés - „A praxisengedélyhez kötött egészségügyi szolgáltatások személyes közreműködés keretében nem végezhetők„ - érdekében a feladat-ellátási szerződésben a személyes közreműködő megnevezés nem szerepelhet. Csongrád Városi Önkormányzat a praxis engedélyhez kötött tevékenységre feladat-ellátási szerződést kötött, melyben a megnevezés szerepel. A „személyes közreműködő” megjelölése mellet azért döntött, hogy a betegellátás biztonságosan az orvos személyéhez kötötten valósuljon meg.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**HATÁROZATI JAVASLAT**

Csongrád Városi Önkormányzat Képviselő-testülete megtárgyalta a „Hozzájárulás az 1. sz. vegyes fogorvosi körzet 110-2/2022. Feladat – ellátási szerződés módosításához ” tárgyú előterjesztést és az alábbi döntést hozza:

Csongrád Városi Önkormányzat Képviselő-testülete hozzájárul az 1 sz. melléklet szerint az 1 sz. vegyes fogorvosi alapellátást biztosító körzet működtetésére vonatkozó módosított feladat-ellátási szerződés megkötéséhez, megegyező tartalommal.

1. A Képviselő-testület felhívja Dr. Gyulai Balázs Barnabás fogorvost, hogy a Csongrád – Csanád Megyei Kormányhivatal Szentesi Járási Hivatal Népegészségügyi Osztályán az 1 sz. vegyes fogorvosi körzet működtetésére vonatkozó módosított feladat-ellátási szerződést nyújtsa be.

 Felelős:Dr. Gyulai Balázs Barnabás fogorvos

 Határidő: Azonnal

Erről jegyzőkönyvi kivonaton értesítést kap:

1. Képviselő-testület tagjai
2. Egészségügyi referens és általa az érintettek

Csongrád, 2023. június 15.

 Bedő Tamás

 polgármester

Száma: REF/ 62-1/2023. Előterjesztés 1.sz. melléklete

***110 - 2/2022. Feladat- ellátási szerződés MÓDOSÍTÁS***

mely, létrejött **Csongrád Városi Önkormányzat**, Csongrád, Kossuth tér 7. képviseletében, a ……………………önkormányzati határozatában foglalt felhatalmazás alapján Bedő Tamás polgármester, másrészről **Medenta Korlátolt Felelősségű Társaság** 6640. Csongrád Halpiac u 7. (továbbiakban vállalkozó), Dr. **Gyulai Balázs Barnabás** fogorvosközött, Csongrád város 1. sz. vegyes fogorvosi körzetében, fogászati egészségügyi alapellátás feladatainak, vállalkozás keretén belül történő működtetésére alulírott napon és helyen, a következő feltételekkel.

Jelen feladat - ellátási szerződésben foglalt kötelezettség teljesítésében köteles személyesen eljárni. Ezek teljesítéséért személyes felelősség terheli.

1. Szerződő felek a 4/2000. (II.24.) EüM. rendeletben szabályozott feltételek figyelembe vételével, alkalmazásával, a fogorvosi feladatok egészségügyi vállalkozás keretében történő ellátására szerződést kötnek.
2. A felek rögzítik, hogy a Medenta Korlátolt Felelősségű Társaság, tagja Dr. Gyulai Balázs Barnabás fogorvos Onyt. száma: 89623

Oklevél sorszám: FOK-00009/2022/OKL

1. Jelen megállapodásra a Magyarország helyi önkormányzatairól szóló 2011. évi CLXXXIX. törvény; az egészségügyről szóló 1997. évi CLIV. törvény; a kötelező egészségbiztosítás ellátásairól szóló 1997. évi LXXXIII. törvény; az egészségügyi közszolgáltatások nyújtásáról, valamint az egészségügyi alapellátásról szóló 2015. évi CXXIII. tv. és a 257/2001. (XII. 19.) Korm. rendelettel módosított, az egészségügyi alapból történő finanszírozás részletes szabályairól szóló 43/1999. (III.03.) Korm. rendelet az irányadó.
2. A feladat - ellátási szerződésre az egészségügyről szóló 1997. évi CLIV. tv. az önálló orvosi tevékenységről szóló 2000. évi II. tv. és a társadalombiztosítás pénzügyi alapjairól szóló többször módosított 1992. évi LXXXIV. tv., a 43/1999. (III. 03.) Korm. rendelet és a módosított 4/2000. (II. 25.) EüM. r. az irányadó.
3. Csongrád Városi Önkormányzat a megállapodásban foglalt feltételek fennállása esetén, 2023. február 01. napjától, határozatlan időtartamra hozzájárult a városban működő 1. sz. fogorvosi vegyes körzet (felnőtt és 0 - 18 éves korú) lakossága gyógyító és megelőző fogorvosi alapellátásának területi ellátási kötelezettséggel, a vállalkozó fogorvos általi vállalkozás keretében történő működtetéséhez, heti 30 órában. Azzal, hogy jelen megállapodás a Nemzeti Egészségbiztosítási Alapkezelővel kötött finanszírozási szerződéssel a szükséges működési engedélyen utcanévjegyzékkel, melyre a területi ellátási kötelezettség kiterjed és az orvosi felelősségbiztosítás szerződéssel együtt érvényes.

Az orvosi körzethatárok módosítása, új körzet kialakítása a Képviselő-testület hatásköre, melyet a vállalkozó tudomásul vesz.

1. Csongrád Városi Önkormányzat az 1. számú vegyes fogorvosi alapellátási körzet lakosságának fogászati alapellátása érdekében a vállalkozó fogorvos részére folyamatosan biztosítja a Dr. Szarka Ödön Egyesített Egészségügyi és Szociális Intézmény használatában lévő, Csongrád, Gyöngyvirág u. 5. szám alatti épület emeletén a 113-es rendelőhelyiséget (továbbiakban fogorvosi rendelő) időben elkülönített, rendeltetésszerű működéséhez szükséges egyéb helyiségek közös használatát térítésmentesen, 2023. február 01. napjától kezdődően, külön megállapodás szerint.

A fogorvosi rendelő térítésmentes használatára a vállalkozó fogorvos jogosult. A használatba adás egyéb részletes feltételeit a Dr. Szarka Ödön Egyesített Egészségügyi és Szociális Intézménnyel kötött megállapodás tartalmazza.

1. Csongrád Város Önkormányzata, mint az épület tulajdonosa, a fogorvosi rendelő jelenlegi alapfelszerelését térítésmentesen biztosítja. Az alapfelszereltség megnevezésbe, az I. sz. fogászati rendelő helyiség épületében (6640. Csongrád Gyöngyvirág u 5. 113 - es rendelő) beépített berendezési és eszköztárgyak teszik ki. Az üzemeltetéshez szükséges, törvényi előírásoknak megfelelő tárgyi minimum feltételek, a Társaság tulajdonát képezik, melyeket a vállalkozó fogorvos által felvett leltár készletben szükséges nyilvántartásba venni. A fogorvosi rendelőben az orvosi gépek, műszerek javítása, felújítása, esetleges pótlása a vállalkozó fogorvos feladata. A szerződés megszűnése esetén az alapellátáshoz szükséges, a vállalkozó által vásárolt tulajdonát képező gépek, műszerek megvásárlását felajánlhatja az önkormányzatnak.

A Dr. Szarka Ödön Egyesített Egészségügyi és Szociális Intézmény a vállalkozó fogorvos terhére, a felek által megállapított és kölcsönösen elfogadott költségfelosztási elvek szerint, az igénybevett szolgáltatások után, a fogászati rendelőre jutó költségeket áthárítja.

A költségeket a vállalkozó fogorvos a részére kibocsátott számla alapján 8 napon belül köteles átutalni a Dr. Szarka Ödön Egyesített Egészségügyi Intézmény részére.

A fentieket és egyéb, az intézményt és a vállalkozó fogorvost érintő kérdéseket külön megállapodásban kell rendezni.

A vállalkozó fogorvos a más szolgáltatókkal vagy az intézmény alkalmazottaival közösen használt helyiségek, berendezési tárgyak, eszközök, műszerek karbantartásának, javításának rendjéről, közösen viselt felelősségről köteles a többi szolgáltatóval, illetve intézménnyel megállapodni és ezeket a szerződéseket az önkormányzatnak és az intézménynek bemutatni.

A vállalkozó fogorvos jogosult saját költségén a fűtés-, és az áramfogyasztás önálló mérését lehetővé tevő technikai megoldást alkalmazni, (almérő felszerelése vagy más módon), mely esetben ezen költségeket a mért fogyasztás alapján köteles megfizetni.

A fogorvosi feladatellátáshoz szükséges alapanyagokat és segédanyagokat a vállalkozó fogorvos biztosítja.

A fogászati rendelő rendeltetésszerű használata mellett szokásos felújításának, karbantartásának költsége a vállalkozó fogorvost terheli.

Amennyiben rendeltetésszerű használat mellett a szokásostól eltérő mértékű, rendkívüli kiadással járó felújítás szükségessége merülne fel, erre nézve a felek külön megállapodása lesz irányadó.

1. A vállalkozó az önkormányzat által jóváhagyott rendelési idejét köteles kifüggeszteni és betartani. Vállalkozó a rendelőben köteles jól látható hirdetményben tételesen felsorolni azokat a fogászati szolgáltatásokat, melyek a biztosítottak részére az alapellátás körében térítésmentesen vehetők igénybe, és azokat is – a díjak megjelölésével, - melyek térítéskötelesek. Vállalkozó szolgáltatásainak, rendeletekben nem szabályozott körben, díjtételeit maga szabadon állapítja meg.

Vállalkozó köteles a jogszabályokban előírt nyilvántartások vezetésére, az adatok megőrzésére és a személyiségi jogok védelméről szóló rendelkezések maradéktalan betartására.

1. A fogászati ellátást a vállalkozó fogorvos alkalmazásában álló, fogászati tevékenységet végző fogászati szakasszisztenssel együttműködve végzi és ellátja annak szakmai felügyeletét. Erre vonatkozó megfelelő alkalmazási ajánlatot a vállalkozó fogorvos elsőként a feladatot jelenleg is ellátó dolgozónak tesz, vállalja alkalmazását.
2. A vállalkozó fogorvos kötelezettséget vállal arra, hogy a jelen megállapodásban meghatározott működési területén a Nemzeti Egészségbiztosító Alapkezelővel kötött szerződés alapján a fogászati szolgáltatás és az iskola-egészségügyi ellátás körébe tartozó fogászati feladatainak a mindenkor érvényes jogszabályok és szakmai előírások szerint eleget tesz.

A **vállalkozó orvos elsődleges, személyes és folyamatos ellátást nyújt** a fogászati egészségi állapot megőrzése, a fogbetegségek megelőzése és gyógyítása céljából.

1. A vállalkozó megszervezi a saját helyettesítését. A vállalkozó helyettesítését csak olyan orvos láthatja el, aki a feladatkörre előírt feltételekkel rendelkezik.

Annak pénzügyi feltételeit, és a helyettesítést ellátó tevékenységéért úgy felel, mint a sajátjáért.

1. Csongrád Város Önkormányzata tudomásul veszi, hogy a Nemzeti Egészségbiztosítási Alapkezelő jelen szerződés hatálybalépését követően a finanszírozási összegeket (szerződés szerint) közvetlenül a vállalkozó fogorvos részére utalja át.
2. A vállalkozó szakmai felügyeletét a Csongrád - Csanád Megyei Kormányhivatal Népegészségügyi Osztály és a Nemzeti Egészségbiztosítási Alapkezelő, az utóbbi finanszírozásában való részvétele miatt érvényesítheti a meghatározott jogát.

Amennyiben a felügyelő szervek a vállalkozó szakmai munkáját nem találják megfelelőnek, akkor az önkormányzat kezdeményezi a szerződés felbontását.

1. Szerződő felek jelen határozatlan időre szóló megállapodást 60 napos felmondási idővel jogosultak felmondani.

Csongrád Város Önkormányzata jelen feladat ellátási szerződést indokolással akkor mondhatja fel, ha

1. a vállalkozó a feladat ellátási szerződésben vállalt kötelezettségeit írásbeli felszólítás ellenére sem teljesíti, vagy folytatólagosan megszedi a jogszabályban foglalt működésre vonatkozó előírásokat,
2. a vállalkozó önálló egészségügyi tevékenység végzésére való jogosultságát bármely okból elveszti.

A feladat ellátási szerződést a felek hat hónapos felmondási határidővel írásban mondhatják fel.

Ilyen ok hiányában jelen megállapodás hat hónapos felmondási idővel, a tárgyév végére mondható fel írásban, a másik féllel közölt egyoldalú írásbeli nyilatkozattal. A szerződés bármilyen formában történő megszüntetésekor a szerződő felek kötelesek az utolsó napon egymás felé hiánytalanul elszámolni. Vállalkozó köteles az általa használt helyiségeket minden további elhelyezési igény nélkül ugyanezen a napon elhagyni. Jelen módosított megállapodás 2023. július 01. napjától lép hatályba és határozatlan időre szól. Megszüntetése, módosítása a felek közös megegyezésével írásban bármikor lehetséges.

1. A szerződő felek kötelesek a jelen szerződésben foglaltaktól eltérő feltételéről egymást kölcsönösen tájékoztatni és egyben tudomásul veszik, hogy a szerződés módosítására, illetve felbontására a bejelentést követő 60 napon túl kerülhet csak sor.

1. A vállalkozást önhibáján kívül megszüntető – ideértve az esetleges jogszabályváltozás miatti megszüntetést – a fogorvos esetében, Csongrád Városi Önkormányzat az akkor hatályos jogszabályok szerint jár el.
2. Felek a jelen megállapodásból eredő per- vagy jogvita esetére kölcsönösen a Csongrádi Járásbíróság kizárólagos illetékességét kötik ki.

Csongrád, 2023. június 15.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Csongrád Városi Önkormányzat Dr. Gyulai Balázs Barnabás

 képv.: Bedő Tamás polgármester fogorvos

 ­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Dr. Horváth Vanda

 ügyvezető

 Medenta Kft.